armvectores/hy_wikipedia_2023 huggingface dataset:
Ուտկիագվիկ

Ուտկիագվիկ (անգլ.՝ Utqiagvik, մինչև 2016 թվականը՝ Բարոու, անգլ.՝ Barrow), քաղաք Ալյասկայի հեռավոր հյուսիսում։ Աշխարհի  ամենահյուսիսային քաղաքներից մեկը և Միացյալ Նահանգների ամենահյուսիսային բնակավայրն ու քաղաքը։ Բնակչությունը 2021 թվականի տվյալներով կազմում է 4443 մարդ։ Ըստ 2009 թվականի տվյալների՝ բնակչության 61%  կազմում էին էսկիմոսներրը։ Հին անվանումը Ջոն Բարոուի պատվին է։ 2016թ հոկտեմբերին կայացած հանրաքվեի արդյունքներով 2016 թվականի դեկտեմբերին քաղաքը վերանվանվել Ուտկիագվիկ։
Մոտակայքում է Բարոու քաղաքը՝ ԱՄՆ ամենահյուսիսային կետը։ Քաղաքի մոտ կա օդերեւութաբանական կայան, Կատարվում է նավթի արդյունահանում։


== Աշխարհագրություն ==
Ուտկիագվիկ քաղաքը գտնվում է Հյուսիսային բևեռից մոտավորապես 2100 կմ հեռավորության վրա։ Երկրի ընդհանուր մակերեսի 2,6%-ը գտնվում է Ուտկիագվիկից հյուսիս։
ԱՄՆ մարդահամարի բյուրոյի տվյալներով՝ քաղաքը զբաղեցնում է 54 կմ² տարածք, որից՝ 47 կմ² ցամաքային և 8 կմ² ջրային տարածք է։ Քաղաքի հողային տարածքի մեծ մասին բնորոշ է տունդրան,իսկ հողի սառցակալման խորությունը այստեղ հասնում է 400 մետրի։
Քաղաքից ոչ հեռու գտնվում է հինավուրց 8 կիլոմետրանոց Ավակ հրաբխային խառնարանը։


=== Կլիմա ===
Քանի որ Ուտկիագվիկը գտնվում է  Բևեռային շրջանից 515 կիլոմետր դեպի հյուսիս, քաղաքի կլիման ցուրտ է և չոր և համարվում է բևեռային։ Քաղաքում ձմեռները կարող են վտանգավոր լինել սաստիկ սառնամանիքների և ուժեղ քամիների պատճառով, և նույնիսկ ամռանը այնտեղ եղանակը շատ զով է։ Ընդհանուր առմամբ, Ուտկիագվիկում ջերմաստիճանը 0-ից ցածր կարող է լինել տարեկան մոտ 324 օր, իսկ ցրտահարություններ և ձյան տեղումներ հնարավոր են ցանկացած ամսվա ընթացքում
Տարեկան միջին ջերմաստիճան՝ −11,3 C°
Քամու միջին արագություն՝ 5,6 մ/վ
Օդի միջին տարեկան խոնավություն՝ 72 %


== Ուտիագվիկը ժողովրդական  մշակույթում ==
Քաղաքում են տեղի ունենում«30 գիշերներ», «Բոլորը սիրում են կետերին», « Սառույցի վր» (2011) ֆիլմերի գործողությունները։


== Քույր քաղաքներ ==
 Արգենտինա Ուշուայա, Արգենտինա


== Կլիմա ==


== Պատկերասրահ ==
Պատկերասրահ
		
		
		
		
		
		
		
		


== Ծանոթագրություններ ==


== Արտաքին հղումներ ==
Ուտկիագվիկի կլիմայագրությունа
Կայ (գյուղ, Վերխնեկամսկի շրջան)

Անվան այլ կիրառումների համար տե՛ս՝ Կայ (այլ կիրառումներ)Կայ (ռուս.՝ Кай), գյուղ Ռուսաստանի Կիրովի մարզի Վերխնեկամսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նախշուն (անձնանուն)

Նախշուն, հայկական իգական անուն։ Առաջացել է հայերեն «նախշուն»՝ «նկարեն, զարդարուն, գեղեցիկ» բառից։ Գործածվում է 15-րդ դարից սկսած։


== Գործածություներ ==
Նշխուն, Աստվածատուրի կինը, որն իր եղբայր Հովհաննեսի հետ մի հին Ավետարան է գնել։
Նշխուն, Թումայի կինը, որն Աղթամարում Ներսես աբեղային գրել է տվել Ավետարան։
Նշխուն, Հովհաննես քահանայի հանգուցյալ կինը, որը Ոստանում Կարապետ քահանային գրել է տվել մի Ավետարան։
Նշխուն, Վարդան աբեղայի քրոջ աղջիկը, որը Կտուց անապատում գրել է մի Ավետարան։


== Ծանոթագրություններ ==
Ասփարա

Ասփարան (վրաց.՝ ასფარა), գյուղ է Վրաստանի Սամցխե-Ջավախեթի մարզի Նինոծմինդայի մունիցիպալիտետում։ Գտնվում է Փարվանա լճի ափին 2080 մետր բարձրության վրա։ Հեռավորությունը վարչկենտրոն Նինոծմինդայից կազմում է 40 կմ։ Համայնքին մոտակա հայաբնակ գյուղերն են՝ Նոր Խուլգումո՝ 4 կմ դեպի հյուսիս, Վլադիմիրովկա՝ 6 կմ դեպի հարավ, Ռոդիոնովկա՝ 17 կմ դեպի հյուսիս արևելք, Փոկա՝ 9 կմ դեպի հարավ արևմուտք։ Ըստ 2002 թվականի մարդահամարի բնակչությունը կազմել է 107 մարդ՝ ազգությամբ հայեր։ Լճից ոչ հեռու գտնվում է 12-13-րդ դդ. թվագրվող կիսաքանդ եկեղեցի։
Գյուղի պատմական անունն էր Ասպանա, սակայն այն վերանվանված է եղել և ստացել է Ափարա անվանումը։
Ասփարան նշանավոր է գյուղամիջի կիսավեր եկեղեցով։ Ուղղանկյունաձև հատակագծով, համակ սրբատաշ քարով կառուցված եկեղեցուց պահպանվել են միայն հյուսիսային ճակատն ու խորանի որոշ հատվածները։ Արտաքին չափերն են՝ 11,85 x 5,84 մ։ Եկեղեցու փլատակների մեջ ուշագրավ է գեղարվեստական մշակումով աչքի ընկնող լուսամուտներից մեկի շրջանակի բեկորը։


== Արտաքին հղումներ ==
Կայք Ասփարա գյուղի մասին


== Գրականություն ==
მ. ბერიძე, ჯავახეთის ძეგლთა მდგომარეობა (სამეცნიერო ექსპედიციის ანგარიში, 1979წ.). ჯავახეთი. ისტორია და თანამედროვეობა. ახალციხე. 2002წ. გვ. 335-404. (վրաց.)


== Ծանոթագրություններ ==
Քեյտ շրջան (Նեբրասկա)

Քեյտ շրջան (անգլ.՝ Keith County), ԱՄՆ Նեբրասկա նահանգի 93 վարչական միավորներից մեկը։ Ընդհանուր տարածությունը 2.748 կմ² է, բնակչությունը՝ 8.875 մարդ (2010 թ. տվյալներով)։ Շրջկենտրոնն է Օգալալա բնակավայրը։ Կազմավորվել է 1873 թ.։
Նովոուկրաինկա (գյուղ, Դոբրոպոլսկի շրջան)

Անվան այլ կիրառումների համար տե՛ս՝ ՆովոուկրաինկաՆովոուկրաինկա (ուկրաիներեն՝ Новоукраїнка), գյուղ Ուկրաինայի Դոնեցկի մարզի Դոբրոպոլսկի շրջանում։
2001 թվականի տվյալներով Նովոուկրաինկա գյուղում բնակվում էր 350 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աղմահմեդ

Աղմահմեդ, գյուղ Երևանի նահանգի Շարուր-Դարալագյազի գավառում, Շարուրի դաշտում, Արաքսի ձախ կողմում։


== Ծանոթագրություններ ==
Պովալ (գյուղ, Ժմերինկայի շրջան)

Պովալ (ուկրաիներեն՝ Повал), գյուղ Ուկրաինայի Վիննիցայի մարզի Ժմերինկայի շրջանում։
2001 թվականի տվյալներով Պովալ գյուղում բնակվում էր 94 մարդ։ Բնակավայրը զբաղեցնում է 0,23 կմ² տարածք։ Բնակչության խտությունը կազմում էր 408,7 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բերտա Մորիզոն մանուշակների փնջով

«Բերտա Մորիզոն մանուշակների փնջով» (ֆր.՝ Berthe Morisot au bouquet de violettes), ֆրանսիացի գեղանկարիչ, իմպրեսիոնիզմի կարկառուն ներկայացուցիչ Էդուարդ Մանեի նկարներից։ Այս ստեղծագործությունը հեղինակը վրձնել է 1872 թվականին։  Յուղաներկով կտավի չափերն են 55,5 × 40,5 սմ։
Այսօր «Բերտա Մորիզոն մանուշակների փնջով» ստեղծագործությունը պահպանվում և ցուցադրվում է Օրսե թանգարանում (Փարիզ, Ֆրանսիա)։


== Ստեղծման պատմություն ==
1868 թվականին Մանեն ծանոթանում է Ժան Օնորե Ֆրագոնարի ծոռնակից՝ նկարչուհի Բերտա Մորիզոյի հետ։ Նրանց միջև սերտ բարեկամական կապ է ստեղծվում:
Հեղինակը Մորիզոյի դիմանկարների մի ամբողջ շարք է վրձնել՝ սկսած 1869 թվականից «Պատշգամբ» նկարով։
Այն կտավը Մանեն նկարել է Փարիզի կոմունայի անկման շրջանում, երբ Ֆրանս-պրուսական պատերազմի ժամանակ վերադառնում է Ազգային գվարդիայի ծառայությունից։


== Նկարագիր ==

«Բերտա Մորիզոն մանուշակների փնջով» ստեղծագործությունը Մանեն վրձնել է հընթացս երկու սեանսի։ Որպես երախտիք հեղինակը բնորդուհուն է նվիրում մի կտավ, որտեղ պատկերել է մանուշակների փունջ, ծալված հովհար և երկտող, որում գրված է. «à Berthe Morisot… Édouard Manet» («Բերտա Մորիզոյին- Էդուարդ Մանե»)։
Դիմանկարի վերևի աջ անկյունում Մանեն թողել է ստորագրությունը՝ «Manet 72»:
Մոդելը պատկերված է լուսավոր ֆոնին։ Կինը սևատարազ է։ Կրում է ականջօղեր։ Լույսը կտավի վրա ընկնում է ձախ կողմից, որի պատճառով Բերտայի մի կիսադեմը լավ լուսավոր է, մյուսը՝ ստվերապատ։ Այս լուսավորումը անսովոր է Մանեի արվեստում, քանի որ նա միշտ հավասար լուսավորում է կիրառել։ Մանուշակները հազիվ են տեսանելի լանջաբացվածքի մոտ։
Մանեն վաճառել կամ նվիրել է «Բերտա Մորիզոն մանուշակների փնջով» դիմանկարը կոլեկցիոներ և քննադատ Թեոդոր Դյուրեին։ Մորիզոն վերագնել է կտավը 1894 թվականին 5100 ֆրանկով։ Վերջինիս մահից հետո՝ 1895 թվականին կտավը մնում է դստեր՝ Ժյուլիի մոտ ընդհուպ մինչև մահը՝ 1966 թվականը։ Դրանից հետո Ժյուլի որդուն՝ Կլեման Ռուարին է անցնում նկարը։ 1988 թվականին այս ստեղծագործությունը ձեռք է բերում Օրսե թանգարանը։


== Ծանոթագրություններ ==


== Արտաքին հղումներ ==
«Страница картины на сайте музея Орсе»։ Արխիվացված է օրիգինալից 2018-06-16-ին։ Վերցված է 2018-06-16 
«Изображение с возможностью многократного увеличения»։ Réunion des Musées Métropolitains Rouen Normandie։ Վերցված է 2018-06-18
Վիրտուալ համալսարան

Վիրտուալ համալսարան, կրթական հաստատություն, որն ապահովում է բարձրագույն կրթության ծրագրեր էլեկտրոնային մեդիայի, այս դեպքում ինտերնետի միջոցով։ Որոշ համալսարաններ ֆիզիկապես գոյություն ունեցող ուսումնական հաստատություններ են, որ ապահովում են առցանց ուսուցում՝ որպես համալսարանի ընդլայնված դասընթացների մի մաս, մինչդեռ մյուսները բացառապես առաջարկում են առցանց դասընթացներ։ Սրանք համարվում են հեռավար ուսուցման մի տեսակ։ Վիրտուալ համալսարանների նպատակն է կրթություն ապահովել բնակչության այն հատվածի համար, ովքեր չեն կարողանում հաճախել ֆիզիկապես գոյություն ունեցող ուսումնական հաստատություն, այնպիսի պատճառներով, ինչպիսիք են հեռավորությունը, երբ ուսանողները շատ հեռու են ապրում են ուսումնական հաստատությունից, որպեսզի հաճախեն կանոնավոր դասընթացների, և ճկունությունը. որոշ ուսանողներ ճկուն գրաֆիկի կարիք ունեն, որպեսզի տանը սովորեն այն ժամանակ, երբ իրենց է հարմար։
Վիրտուալ համալսարանում ուսուցումը իրականացվում է տեղեկատվական տեխնոլոգիաների միջոցով, ինչպիսիք են վեբ կայքերն ու էջերը, էլ. փոստը և այլ ցանցային աղբյուրներ։


== Պատմություն ==
Բոլոր տեսակների և բոլոր սերունդների հեռավար ուսուցմանը բնորոշող հատկությունը ուսանողի և ուսուցչի տարանջատումն է ժամանակի և տարածության մեջ։ Հեռավար կրթությունը կարելի է դիտել որպես առցանց ուսուցման նախնական տարբերակ։ Երբ առաջին անգամ ի հայտ եկավ «վիրտուալ» տերմինը, այն կիրառվեց այնպիսի բաների հետ, որոնք կապված էին համակարգչի հետ, ինչպես օրինակ վիրտուալ հիշողությունը։ Ժամանակի ընթացքում, ածականը սկսեց կիրառվել այնպիսի առարկաների հետ, որոնք ֆիզիկապես գոյություն ունեն և ստեղծվել են կամ իրականացվում են համակարգիչների միջոցով։Միացյալ Թագավորության Բաց համալսարանը աշխարհում հեռավար ուսուցման առաջին հաջող գործող համալսարան է համարվում։ Այն հիմնադրվել է 1960-ականներին այն համոզմամբ, որ տեղեկատվական հաղորդակցական տեխնոլոգիաները կարող են ապահովել բարձրորակ կրթություն այն մարդկանց համար, ովքեր հնարավորություն չունեն հաճախելու ավանդական համալսարաններ։


== Դասավանդման եղանակներ ==
Երբ առաջին անգամ սկսվեցին օնլայն դասընթացներ առաջարկվել, դասավանդման հիմնական եղանակը երկկողմանի տեսաձայնային ցանցն էր։ Այժմ վիրտուալ ուսուցման ծրագրերը մեծ մասամբ հիմնված են այսօր շատ հայտնի մուլտիմեդիա տեխնոլոգիաների վրա։ Այս առցանց դասավանդման ձևերը օգտագործվում են, ապահովելու հասանելիություն այնպիսի ծրագրերի և ծառայությունների համար, որոնք առկա են ցանկացած պահի և ցանկացած վայրում։ 
Վիրտուալ կրթության դասվանդման եղանակների մեջ կան դասընթացներ, որոնք հիմնված հիպերտեքստի, տեսանյութերի, աուդիո նյութերի, էլեկտրոնային նամակների և տեսակոնֆերանսների վրա։


== Տես նաև ==
Հայկական վիրտուալ համալսարան


== Ծանոթագրություններ ==
Լավինիա Բաժբեուկ-Մելիքյան

Լավինիա Ալեքսանդրի Բաժբեուկ-Մելիքյանը (ապրիլի 3, 1922(1922-04-03), Թիֆլիս, ԱԽՖՍՀ - նոյեմբերի 8, 2005(2005-11-08), Երևան, Հայաստան), հայ գեղանկարչուհի։ ՀԽՍՀ ժողովրդական նկարիչ (1983)։


== Կենսագրություն ==
Հայ մեծանուն նկարչուհի Լավինիա Բաժբեուկ-Մելիքյանը ծնվել է 1922 թվականին՝ Թիֆլիսում, նշանավոր հայ նկարիչ Ալեքսանդր Բաժբեուկ-Մելիքյանի ընտանիքում։ Հայրը նրան Լավինիա է անվանել՝ իտալացի նշանավոր նկարիչ Տիցիանի դստեր պատվին։
1935 թվականին Լավինիան ժամանել է Երևան, 1941-1944 թվականներին սովորել է Երևանի գեղարվեստի ուսումնարանում, իսկ 1951 թվականին ավարտել Մոսկվայի Սուրիկովի անվան գեղարվեստական ինստիտուտը։
Հոգեբանական ճշմարտացի նրբերանգներով պատկերել է իր ժամանակակիցներին, մարմնավորել Հայաստանի աշխատավոր կանանց։
Ստեղծել Է դիմանկարներ («Ինքնանկար Ս. Ժիլինսկայայի հետ», 1965, «Ռեժիսոր Մ. Վարժապետյանը», 1973, «Ինքնանկար», 1979, Հայաստանի ազգային պատկերասրահ, «Զուլեյկայի դիմանկարը», 1987, «Արշակ», 2003), բնանկարներ («Ժայռեր», 1976, ՀԱՊ ), նատյուրմորտներ («Նատյուրմորտ արձանիկով», 1965, «Նատյուրմորտ», 1972, «Նատյուրմորտ Վեներայի դիմակով», 2000), խորհրդանշական պատկերներ («Հրեշտակ», 1998), որոնց բնորոշ են գույների և նրբերանգների կենսականությունը։
1962 թվականին Երևանում մասնակցում է «Հինգի» ցուցահանդեսին (Մինաս Ավետիսյան, Ալեքսանդր Գրիգորյան, Արփենիկ Ղափանցյան և Հենրիկ Սիրավյան)։
Ալեքսանդր Բաժբեուկ-Մելիքյանը Հայաստանի Հանրապետությունում չունի տուն-թանգարան, այդ պատճառով նրա աշխատանքների մի մասը դստեր տանն էին պահպանվում։ 2003 թ. օգոստոսին «անհայտ անձինք» մուտք գործելով Լավինիա Բաժբեուկ-Մելիքյանի Երևանի Տերյան փողոցում գտնվող բնակարանը՝ գողացան Ալեքսանդր Բաժբեուկ-Մելիքյանի համաշխարհային 21 գլուխգործոցները, որը երբեք չբացահայտվեց։ Ծանր ապրումներից և իրավիճակի անկարողությունից՝ Լավինիա Բաժբեուկ-Մելիքյանը հիվանդացավ և մահկանացուն կնքեց 2005 թվականին։


== Ծանոթագրություններ ==


== Արտաքին հղումներ ==
Նկարչուհու հայտնի գործերից է "Ապարներ, Շորժա", որը գտնվում է Հայաստանի Ազգային Պատկերասրահում Archived 2007-10-25 at the Wayback Machine.
Արաբկիրի գավառակ

Արաբկիր, գավառակ Փոքր Հայքում, իսկ ապա Արևմտյան Հայաստանում, Խարբերդի վիլայեթում։ Կենտրոնը Արաբկիր քաղաքն էր։


== Պատմություն ==
XVII դարից գավառակը հերթականությամբ պատկանել է Սեբաստիայի, Մալաթիայի, իսկ ապա Խարբերդի նահանգներին։
Հայերը քաջ և կորովի մարդիկ էին։ 1915 թվականի Մեծ եղեռնի ժամանակ հայերը տարագրվեցին և կոտորվեցին։


== Բնակչություն ==
Մինչև 1915 թվականի Մեծ եղեռնը գավառակում բնակվում էին 35 000 հայեր։


== Տնտեսություն ==
Բնակչության հիմնական զբաղմունքը այգեգործություն, երկրագործություն, արհեստագործություն, շերամապահությունն ու առևտուրն էր։


== Պատմամշակութային կառույցներ ==
Արաբկիրն ուներ 19 եկեղեցի։


== Կրթություն ==
Գավառակում գործում էր 18 դպրոց։


== Վարչական բաժանում ==
XIX դարի վերջերին բաժանվում էր 4 ենթաշրջանների և ուներ 84, ըստ որոշ աղբյուրների էլ 300 գյուղ։
Զուտ հայաբնակ գյուղերից էին Վաշխեն, Ծագ, Հասկնի, Էհնե, Կրանի, Անջրդի, Սաղմկա, Աղն, Օճախ, Ամպրկա, Վանք, Խոռոչ, Մաշկերտ, Օվա, Ծապլվար, Շիփիկ և Քուշնա գյուղերը։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Պոմեցիա

Պոմեցիա (իտալերեն՝ Pomezia), կոմունա Իտալիայում, տեղակայված է Լացիո մարզի Հռոմ գավառում։
Բնակչությունը կազմում է 48385 մարդ (2005 թվական), խտությունը կազմում է 452 մարդ/քառ. կմ։ Զբաղեցնում է 107 քառ. կմ տարածք։ Փոստային ինդեքս - 040, հեռախոսային կոդ - 06։
Նշված բնակավայրի հովանավոր է համարվում Սուրբ Բենեդիկտ Նուրսիան։ Քաղաքի տոնը նշվում է հուլիսի 11-ին։


== Հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Մանանա Մելքոնյան

Մանանա Սերգեյի Մելքոնյան (հուլիսի 26, 1966(1966-07-26)), ռուսական թատրոնի ու կինոյի դերասանուհի։


== Կենսագրություն ==
Մանանա Մելքոնյանը ծնվել է 1966 թվականի հուլիսի 26-ին։ 1984-1988 թվականներին սովորել է Մոսկվայի Գերասիմովի անվան կինեմատոգրաֆիայի համառուսական պետական ինստիտուտում՝ Արմեն Ջիգարխանյանի արվեստանոցում։


== Ֆիլմագրություն ==


== Ծանոթագրություններ ==
Էդուարդ Դյուլորիե

Ժան Պոլ Լուի Ֆրանսուա էդուարդ Լյուժ-Դյուլորիե (ֆր.՝ Jean Paul Louis François Édouard Leuge-Dulaurie, հունվարի 29, 1807(1807-01-29), Թուլուզ - դեկտեմբերի 21, 1881(1881-12-21), Մեդոն), ֆրանսիացի հայագետ։ 
Զբաղվել է հայ մատենագիրների երկերի ուսումնասիրությամբ ու թարգմանությամբ, լույս է ընծայել հայոց պատմությանը վերաբերող հետազոտությունները։ Ընդօրինակել, քննել և հրատարակել է Վենետիկի, Վիեննայի, Պետերբուրգի, Մոսկվայի մատենադարանների հայկական ձեռագրերից քաղված նյութեր։ 1850 թվականին ֆրանսերեն է թարգմանել Խաչակրաց առաջին արշավանքի մասին Մատթեոս Ուռհայեցու տեղեկությունները։ Երկի ամբողջական թարգմանությունը հրատարակել է 1858 թվականին Գրիգոր Երեցի շարունակած ժամանակագրությամբ։ 1849 թվականին, երբ Եվրոպայում դեռ հայտնաբերված չէր ասորի պատմիչ Միխայել Ասորու «Ժամանակագրության» ասորերեն բնագիրը։ Դյուլորիեն հրատարակեց այդ երկի հայերենից կատարած մասնակի թարգմանությունը։ Խաչակիրների մասին համաշխարհային գրավոր հուշարձանների մատենաշարի կազմում տպագրել է երկու հատոր՝ առաջինը հայերեն զուգահեռ տեքստերով (1869) ընդգրկում է Մատթեոս Ուռհայեցու, Միխայել Ասորու, Սամվել Անեցու, Ներսես Շնորհալու, Ներսես Լամբրոնացու, Գրիգոր Տղայի, Սմբատ Սպարապետի, Վարդան Արևելցու և այլոց տեղեկությունները խաչակիրների վերաբերյալ։ Երկրորդ հատորը 1906 թվականին պարունակում է նույն ժամանակաշրջանին վերաբերող օտար աղբյուրները։ Դյուլորիեն թարգմանել է Ստեփանոս Տարոնեցի Ասողիկի «Տիեզերական պատմություն» գրքի առաջին ու երկրորդ մասերը, որը հրատարակվել է 1883 թվականին։


== Ծանոթագրություններ ==
Մարեն (կանտոն)

Անվան այլ կիրառումների համար տե՛ս՝ Մարեն (այլ կիրառումներ)Մարեն (ֆր.՝ Marennes), Ֆրանսիայի կանտոն է, գտնվում է Պուատու Շարանտա շրջանում։ Ծովափնյա Շարանտ դեպարտամենտի կանտոնն է։ Մտնում է Ռոշֆոր օկրուգի մեջ։ Համաձայն 2006 թվականի մարդահամարի կանտոնի բնակչությունը 13870 մարդ էր։Կանտոնի համարը 1714 է։ Կանտոնում կա 7 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Տոտիկան

Տոտիկան, գյուղ Արևմտյան Հայաստանում, Էրզրումի վիլայեթի Ալաշկերտի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Կնյաժիչի (գյուղ, Բրովարի շրջան)

Անվան այլ կիրառումների համար տե՛ս՝ ԿնյաժիչիԿնյաժիչի (ուկրաիներեն՝ Княжичі), գյուղ Ուկրաինայի Կիևի մարզի Բրովարի շրջանում։ Հիմնադրվել է 1919 թվականին։
Չճշտված տվյալներով Կնյաժիչի գյուղում բնակվում էր 5 207 մարդ։ Բնակավայրը զբաղեցնում է 7,52 կմ² տարածք։ Բնակչության խտությունը կազմում էր 692,42 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դոնդարլի

Դոնդարլի, գյուղ Արևելյան Հայաստանի Ելիզավետպոլի նահանգի Զանգեզուրի գավառում։ Գտնվում է Ողջի գետի ստորին հոսանքում, Գորիս քաղաքից 40 կմ հարավ-արևելք։


== Բնակչություն ==
1907-1908 թվականներին ուներ 470 ադրբեջանցի բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Chocodile

Chocodile(անգլ.՝  Chocodile), ամերիկական քաղցրավենիք, որը արտադրվում է ամերիկյան հացաբուլկեղենի փռերում։ Անվանումը եկել է ռուսերենից (ռուս.՝ шоколад) «շոկոլադ» և (ռուս.՝ крокодил)«կոկորդիլոս», ռուսերեն «шокодил»։


== Պատմություն ==
Բոլոր ժամանակների թալիսման Chocodile եղել է Chauncey Chocodile, բայց վերջին տարիներին Hostess Brands հեռացրեցրն, նաև հեռացրեցին նրա փաթեթավորումը և կայքը։
1990-ական թվականներին Chocodile չի վաճառվել ԱՄՆ-ի արևելյան ափին։ Hostess Brandsունի մի քանի գործարաններ արևմտյան ափին, որտեղ պատրաստում և վաճառում են Chocodile։


== Մշակույթի մեջ ==
Chocodile համարվում է գլխավոր հերոս Մոդես Մեդուզայի սիրած քաղցրավենիքը։ Նաև Chocodile(ինչպես թարգմանված է մուլտֆիլմում) Ռոջեռի սիրած քաղցրավենիքը Ամերիկյան «հայրիկ» մուլտֆիլմից։


== Տես նաև ==
Twinkie


== Ծանոթագրություններ ==
Ժիվրի (Արդենների գավառ)

Ժիվրի (ֆր.՝ Givry), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 236 մարդ, բնակչության խտությունը` 19.78 մարդ/կմ²։ Բնակավայրը զբաղեցնում է 11.93 կմ² տարածք։


== Աշխարհագրություն ==
Գտնվում է Փարիզ քաղաքից 175 կմ հյուսիս-արևելք, Շալոն ան Շամպայն քաղաքից 65 կմ հյուսիս, Շառլվիլ Մեզիեր քաղաքից 34 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 141 աշխատունակ (15-64 տարեկան) բնակիչ, որոնցից ակտիվ էին 105-ը, իսկ ոչ ակտիվները` 36։ Ակտիվության ցուցանիշը կազմում է 74,5 %։ 105 աշխատունակ մարդկանցից աշխատել է 97 անձ (53 տղամարդ և 44 կին)։ Գործազուրկ են եղել 8 անձ (2 տղամարդ և 6 կին)։ 36 անաշխատունակներից 11-ը եղել են աշակերտներ կամ ուսանողներ, 18-ը` թոշակառուներ, իսկ 7-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ղուրսալի պատմության և մշակույթի անշարժ հուշարձանների ցանկ (Լոռու մարզ)

Այս հոդվածը ներկայացնում է Լոռու մարզի Արջահովիտ գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 6 հուշարձան (4 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Սլաստնիկի

Սլաստնիկի (ռուս.՝ Сластники), գյուղ Ռուսաստանի Նիժնի Նովգորոդի մարզի Կրասնոբակովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Էպան

Էպան (ֆր.՝ Épagne), համայնք Ֆրանսիայի Գրանդ Էստ մարզի Օբ գավառում։
Բնակչությունը 2008 թվականի դրությամբ կազմում է 109 մարդ, բնակչության խտությունը` 27.66 մարդ/կմ²։ Բնակավայրը զբաղեցնում է 3.94 կմ² տարածք։


== Աշխարհագրություն ==
Գտնվում է Փարիզ քաղաքից 165 կմ արևելք, Շալոն ան Շամպայն քաղաքից` 65 կմ հարավ, Տրուա քաղաքից` 31 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 68 աշխատունակ (15-64 տարեկան) բնակիչ, որոնցից ակտիվ էին 53-ը, իսկ ոչ ակտիվները` 15։ Ակտիվության ցուցանիշը կազմում է 77,9 %։ 53 աշխատունակ մարդկանցից աշխատել է 49 անձ (27 տղամարդ և 22 կին)։ Գործազուրկ են եղել 4 անձ (3 տղամարդ և 1 կին)։ 15 անաշխատունակներից 2-ը եղել են աշակերտներ կամ ուսանողներ, 7-ը` թոշակառուներ, իսկ 6-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Էլոն (Կալվադոսի գավառ)

Էլոն (ֆր.՝ Ellon), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2014 թվականի դրությամբ կազմում է 471 մարդ, բնակչության խտությունը` 69.99 մարդ/կմ²։ Բնակավայրը զբաղեցնում է 6.73 կմ² տարածք։


== Աշխարհագրություն ==
Գտնվում է Փարիզ քաղաքից 230 կմ արևմուտք, Կան քաղաքից` 23 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 294 աշխատունակ (15-64 տարեկան)  բնակիչ, որոնցից ակտիվ էին 194-ը, իսկ ոչ ակտիվները` 100։ Ակտիվության ցուցանիշը կազմում է 66,0 %։ 194 աշխատունակ մարդկանցից աշխատել է 175 անձ (94 տղամարդ և 81 կին)։ Գործազուրկ են եղել 19 անձ (11 տղամարդ և 8 կին)։ 100 անաշխատունակներից 21-ը եղել են աշակերտներ կամ ուսանողներ, 36-ը` թոշակառուներ, իսկ 43-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Երուսաղեմի Սրբոց Հրեշտակապետաց եկեղեցի

Սրբոց Հրեշտակապետաց եկեղեցի, հայտնի նաև որպես Դեյր էզ-Զեյթուն ( دير الزيتون Dayr az-Zaytūn, «Ձիթենի վանք»), հայ առաքելական եկեղեցի Երուսաղեմի Հին քաղաքի հայկական թաղամասում։


== Պատմություն ==
Ավանդույթի համաձայն, այս վայրում էր գտնվում քահանայապետ Աննայի տունը, թեև ավելի վաղ ավանդույթները տունը տեղադրում էին նաև տարբեր վայրերում, օրինակ՝ Վիա Դոլորոզա փողոցում կամ Սիոն լեռան վրա։
Սենյակներից մեկը ենթադրաբար Քրիստոսի բանտն էր։ Այնուամենայնիվ, Ավետարաններում կան տարբեր պատմություններ այն մասին, թե արդյոք Հիսուսը բերվել է Աննայի՞, թե՞ Կայիափայի տուն։ Ուստի Սուրբ Ամենափրկիչ հայկական վանքում («Կայիափայի տանը») նույնպես կա Քրիստոսի բանտ։


== Պատմություն ==
Վանքը հիմնադրվել է 12-13-րդ դարերում։


== Ծանոթագրություններ ==

Hewsen R. H. (2001)։ Armenia: A Historical Atlas։ Chicago: University of Chicago Press։ ISBN 978-0-226-33228-4 
Pringle D. (2007)։ The Churches of the Crusader Kingdom of Jerusalem: The city of Jerusalem III։ Cambridge University Press։ ISBN 978-0-521-39038-5
Same Old Love

«Same Old Love», ամերիկացի երգչուհի Սելենա Գոմեսի երգը։ Այն թողարկվել է 2015 թվականի սեպտեմբերի 10-ին՝ որպես նրա «Revival» կոչվող երկրորդ ալբոմի երկրորդ սինգլ։ Երգը գրվել է Ռոս Գոլանի, Չարլի ԷքսՍիԷքսի, Stargate դուետի և Բենի Բլանկոյի կողմից։ Չարլի ԷքսՍիԷքսը նաև կատարում է երգի կրկներգը, սակայն նրա անունը պաշտոնապես չի նշվել որպես երգի կատարող։


== Նախապատմություն ==

2015 թվականի օգոստոսի 5-ին Գոմեսը հայտարարեց, որ իր նոր սինգլը կոչվելու է «Same Old Love»։ Երգը թողարկվեց սեպտեմբերի 10-ին, իսկ «Revival» ալբոմը, որի երգացանկը նաև ներառում է այս երգը, թողարկվեց նույն տարվա հոկտեմբերի 9-ին։ Սինգլի շապիկի վրա պատկերված է Գոմեսը, ով սև զգեստով կանգնած է ինչ-որ կառույցի առջև, որի վրա գրված է նրա անունը և երգի անվանումը։


== Քննադատական արձագանքներ ==
Երգը հիմնականում դրական արձագանքներ է ստացել երաժշտական քննադատների կողմից։ «Hollywood Life» կայքի լրագրող Ջուլիանա Իշլերը գրել է, որ չնայած այս երգը տարբերվում է երգչուհու նախորդ՝ «Good for You» սինգլից, սակայն այս մեկում նույնպես նա ցույց է տալիս իր հասցունացած կողմը։ «Us Weekly» ամսագրի լրագրող Էսթեր Լին երգը անվանել է «գրավիչ», ինչպես նաև գրել է, որ Գոմեսը այս երգում չափազանց կրքոտ է։ «Bustle» ամսագրի լրագրող Ալեքս Քրիտսելիսն գրել է, որ այս երգը հրաշալի կերպով ցուցադրում է Գոմեսի աճը որպես կատարող։ «International Business Times» օնլայն հրատարակչության լրագրող Նիդի Թուարին երգի երաժշտությունը անվանել է «գրավիչ», իսկ բառերը՝ «հետաքրքիր»։ Երգը զբաղեցրել է 41-րդ հորիզոնականը «Stereogum» հրատարակչության կազմած «2015 թվականի լավագույն 50 փոփ երգերը» ցանկում։


== Տեսահոլովակ ==
Երգի տեսահոլովակը, որի ռեժիսորն է Մայքլ Հաուսմանը, նկարահանվել է 2015 թվականի օգոստոսի 15-ին Լոս Անջելեսում և ներկայացվել է նույն տարվա սեպտեմբերի 22-ին Apple Music-ում։


== Երգացանկ ==
Թվային ներբեռնում - Ռեմիքսների մինի ալբոմ«Same Old Love» (Borgore Remix) - 4:16
«Same Old Love» (Filous Remix) - 4:16
«Same Old Love» (Wuki Remix) - 4:39
«Same Old Love» (Romos Remix) - 4:59Թվային ներբեռնում - Գրեյի ռեմիքս«Same Old Love» - 2:25Թվային ներբեռնում - Ֆեթի Ուափի ռեմիքս«Same Old Love» (Ֆեթի Ուափի մասնակցությամբ) - 3:24


== Հիթ-շքերթներ ==


== Հավաստագրումներ ==


== Ծանոթագրություններ ==


== Արտաքին հղումներ ==
Երգի տեսահոլովակը ՅուԹյուբ վիդեոհոսթինգում
Երգի տեքստը Archived 2015-11-21 at the Wayback Machine. MetroLyrics կայքում
Յունջին

Հո Յունջին (անգլ.՝ Huh Yun-jin, կորեերեն՝ 허윤진, հոկտեմբերի 8, 2001(2001-10-08)), կորեա-ամերիկացի երգչուհի, երգահան։ Նա հանդիսանում է հարավկորեական Le Sserafim գըրլ բենդի անդամը։


== Վաղ կյանք և կրթություն ==
Ծնվել է 2001 թվականի հոկտեմբերի 8-ին Սեուլի Գանգնամ թաղամասում, Հարավային Կորեա, սակայն մեծացել է Նյու Յորքի Նիսկայունա շրջանում, ԱՄՆ, որտեղ հանդես է եկել Ջենիֆեր Հո անունով։ Նա Նիսկայունայի ավագ դպրոցի աշակերտուհի էր՝ նախքան Hanlim Multi Art School-ի կիրառական երաժշտության բաժին տեղափոխվելը 2019 թվականի մարտի 4-ին։


== Կարիերա ==


=== 2018: Produce 48 ===
2018 թվականին նա մասնակցել է Mnet հեռուստաալիքի «Produce 48» գոյատևման նախագծին՝ After School խմբի անդամ Լի Գա-յունի հետ միասին ներկայացնելով Pledis Entertainment լեյբլը։ Նա դուրս է մնացել նախագծից մինչ շոուի եզրափակիչը՝ զբաղեցնելով 26-րդ հորիզոնականը.։


=== 2021-ներկա։ Դեբյուտը Le Sserafim-ում և սոլո գործունեություն ===
2021 թվականի օգոստոսի 24-ին հաղորդվել է, որ Յունջինը պայմանագիր է կնքել Source Music-ի հետ և տեղափոխվելու է Pledis Entertainment-ից, երկուսն էլ հանդիսանում են Hybe Labels-ի դուստր ընկերությունները։ 2022 թվականի մարտի 14-ին Source Music-ը հայտարարել է Hybe Corporation լեյբլի հետ համագործակցությամբ նոր գըրլ բենդի՝ Le Sserafim-ի դեբյուտի մասին։ 2022 թվականի ապրիլի 9-ին նա ներկայացվել է որպես խմբի վեցերորդ և եզրափակիչ անդամ։ Խումբը դեբյուտ է ունեցել 2022 թվականի մայիսի 22-ին՝ «Fearless» մինի ալբոմով։ Յունջինը մասնակցել է ալբոմի՝ «Blue Flame» երգի ստեղծման գործընթացին։ 2022 թվականի օգոստոսի 9-ին նա թողարկել է իր առաջին՝ «Raise Your Glass» սինգլը՝ նշելու Le Sserafim-ի հետ իր դեբյուտի 100-րդ օրը։ Նա նաև գրել է երեք երգ Le Sserafim-ի երկրորդ՝ «Antifragile» մինի ալբոմի համար՝ «Impurities», «No Celestial» և «Good Parts (when the quality is bad but I am)»։ Մինի ալբոմը թողարկվել է 2022 թվականի հոկտեմբերի 17-ին։
2023 թվականի հունվարի 9-ին Յունջինը թողարկել է իր երկրորդ՝ «I ≠ Doll» սինգլը։ Թրեպ բիթոփ ռոք ժանրի երգը, գրված Յունջինի կողմից, նկարագրում է նրա կյանքը որպես այդոլ, որը քննադատվում է բացառապես իր արտաքինի հիման վրա։ Անվանումը հղում է «idol» (հայերեն՝ այդոլ՝ քեյ փոփ կուռք) և «doll» (հայերեն՝ տիկնիկ) բառերին։ Յունջինի կողմից պատկերազարդված երաժշտական տեսահոլովակում պատկերված է նրա անցած ճանապարհը որպես հասարակական գործչի, որը «նավարկում է այն ուշադրության և քննադատության մեջ, որը նա ստանում է»։ Rolling Stone India-ն երգը անվանել է «ուշադրության կենտրոնում մշտապես ապրելու բարդությունների և դրան հաջորդող կարծիքների սուր քննադատություն»։


== Սկավառակագրություն ==


=== Սինգլներ ===


=== Որպես երգահան ===
Բոլոր տեղեկությունները վերցված են Կորեական երաժշտության հեղինակային իրավունքի ասոցիացիայից (KOMCA)։


== Ֆիլմագրություն ==


=== Հեռուստատեսային հաղորդումներ ===


== Ծանոթագրություններ ==


== Արտաքին հղումներ ==
Պաշտոնական կայք
Արթուր Ստեփանյան (ֆուտբոլիստ)

Անվան այլ կիրառումների համար տե՛ս՝ Արթուր Ստեփանյան (այլ կիրառումներ)Արթուր Ստեփանյան (ապրիլի 14, 1987(1987-04-14), Վլադիկավկազ, ՌԽՖՍՀ, ԽՍՀՄ), հայ ֆուտբոլիստ, պաշտպան։


== Կարիերա ==
Վլադիկավկազի «Юность» մարզադպրոցի սան է։ Հանդես է եկել Սարատովի «Սոկոլ», Երևանի «Փյունիկ», «Սատուրն», Պերմի «Ամկար» ակումբներում, ինչպես նաև վարձավճարով խաղացել է Նովորոսիյսկի «Չեռնոմորեցում»։ 2010 թվականի սկզբին տեղափոխվել է «Գազովիկ»։ Առաջնության երկրորդ կեսից հանդես է եկել «Նեֆտեխիմիկ» ակումբում։


== Տարկետում բանակից ==
2011 թվականի հունվարին 27-ին Հայաստանի կառավարությունը որոշում է ընդունել ազգային հավաքականի 3 ֆուտբոլիստների՝ Արթուր Ստեփանյանին, Գուրգեն Մելիքսեթյանին և Սերգեյ Հովհաննիսյանին տալ տարկետում բանակից։ Հետագայում պարզվեց, որ այդ մարդկանց մասին հիշատակված չէ Հայաստանի ֆուտբոլի ֆեդերացիայի կայքում. այդ մարդիկ չէին հրավիրվել ֆուտբոլի ազգային հավաքական, և նրանց մասին ոչինչ հայտնի չէր։ Չնայած հասարակության հետ կապերի պատասխանատուի պաշտոնակատար Տիգրան Իսրայելյանը բացատրել է, թե ովքեր են այդ մարդիկ, ֆուտբոլիստներին գտնել չի հաջողվել։


== Ձեռքբերումներ ==
 «Սոկոլ»
Առաջին դիվիզիոնի բրոնզե մեդալակիր - 2004
 «Փյունիկ»
Հայաստանի չեմպիոն - 2006
Հայաստանի գավաթի խաղարկության եզրափակչի մասնակից - 2006
Հայաստանի սուպերգավաթի խաղարկության եզրափակչի մասնակից - 2006


== Անձնական կյանք ==
Ռուսաստանցի ֆուտբոլիստ և մարզիչ Կալին Ստեփանյանի որդին է։


== Ծանոթագրություններ ==


== Արտաքին հղումներ ==
Ֆուտբոլիստի էջը soccerway.com կայքում (անգլ.)
Թաքնված և բացահայտ աթեիզմ

Թաքնված աթեիզմ (անգլ.՝ Implicit atheism) և բացահայտ աթեիզմ (անգլ.՝ Explicit atheism), ամերիկացի հեղինակ Ջորջ Հ. Սմիթի կողմից նկարագրած աթեիզմի տեսակներից են։ Թաքնված աթեիզմը սահմանված է որպես «թեիստական հավատքի բացակայություն առանց դրանից հրաժարվելու», իսկ բացահայտ աթեիզմը սահմանված է որպես թեիստական հավատքի բացակայություն և գիտակցված հրաժարումը դրանից։ Բացահայտ աթեիստները ժխտում են աստվածության գաղափարը, իսկ թաքնված աթեիստները, չնայած չեն աջակցում աստվածության գաղափարին, ամեն դեպքում չեն հրաժարվում այդ գաղափարից։


== Տես նաև ==
Ագնոստիցիմ
Իգնոստիցիզմ
Ուժեղ և թույլ աթեիզմ


== Ծանոթագրություններ ==
Կաչկարովկա (գյուղ, Բերիսլավի շրջան)

Կաչկարովկա (ուկրաիներեն՝ Качкарівка), գյուղ Ուկրաինայի Խերսոնի մարզի Բերիսլավի շրջանում։ Հիմնադրվել է 1794 թվականին։
Չճշտված տվյալներով Կաչկարովկա գյուղում բնակվում էր 2 004 մարդ։ Բնակավայրը զբաղեցնում է 5 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դվուրեչենսկի շրջան

Դվուրեչենսկի շրջան (ուկրաիներեն՝ Дворічанський район), շրջան Ուկրաինայի Խարկովի մարզում։
Ստեղծվել է 1923 թվականին։ Վարչական կենտրոնը՝ Դվուրեչնայա։


== Աշխարհագրություն ==
Շրջանի տարածքի մակերեսը կազմում է 1112 կմ²։


== Բնակչություն ==
2005 թվականի մարդահամարի արդյունքներով շրջանում բնակվում էր 21000 մարդ։ Բնակչության խտությունը կազմում էր 18,88 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Ալբերտո Բելսուե

Ալբերտո Բելսուե Արիաս (իսպ.՝ Alberto Belsué Arias, մարտի 2, 1968(1968-03-02), Բիեսկաս, Ուեսկա, Արագոն, Իսպանիա), իսպանացի ֆուտբոլիստ, պաշտպան։


== Ակումբային կարիերա ==
Մասնագիտական կարիերան սկսել է «Էնդեսա Անդորրա» ակումբում։ 1988 թվականին տեղափոխվել է «Ռեալ Սարագոսա», որտեղ անցկացրել է ավելի քան 300 խաղ և օգնել ակումբին նվաճել ազգային գավաթն ու Գավաթակիրների գավաթը։
Հետո ելույթ է ունեցել «Դեպորտիվո Ալավեսի» և «Նումանսիա» ակումբներում, որտեղ երկու դեպքերում օգնել է թիմերին դուրս չմնալ բարձրագույն դիվիզիոնից։ Խաղացողի կարիերան ավարտել է հունական «Իրակլիսում»։


== Կարիերան հավաքականում ==
Իսպանիայի ազգային հավաքականում դեբյուտը կատարել է 1994 թվականի նոյեմբերի 16-ին՝ մասնակցելով Եվրոպայի 1996 թվականի առաջնության որակավորման՝ Դանիայի հավաքականի դեմ խաղին, որն ավարտվել է 3ː0 հաշվով։ Հավաքականի կազմում մասնակցել է Անգլիայում կայացած Եվրոպայի 1996 թվականի առաջնությանը, որի ընթացքում մասնակցել է երկու խաղում (Բուլղարիայի դեմ խմբային փուլում և Անգլիայի դեմ քառորդ եզրափակչում)): Հավաքականի կազմում Բելսուեն մասնակցել է ընդհանուր առմանբ 17 խաղի։


== Ձեռքբերումներ ==


=== Ակումբային ===
Իսպանիայի գավաթակիր - 1993/1994 թթ.
ՈՒԵՖԱ գավաթակիրների գավաթի դափնեկիր - 1994/1995 թթ.


== Ծանոթագրություններ ==


== Արտաքին հղումներ ==
National team data
Վիճակագրություն FIFA-ի կայքում(անգլ.)
Հարյուր օր

Հարյուր օր, Ֆրանսիայի կայսր Նապոլեոն Բոնապարտի իշխանության երկրորդ շրջանը (1815 մարտի 20-հունիսի 20). Էլբա կղզուց փախուստից և Ֆրանսիա վերադառնալուց մինչև Վաթեռլոոյի ճակատամարտում կրած պարտությունը։


== Տես նաև ==
Նապոլեոն Բոնապարտ
Լճկաձոր

Լճկաձոր,
գյուղ Հայաստանի Հանրապետության Տավուշի մարզի Նոյեմբերյանի տարածաշրջանում, Նոյեմբերյան քաղաքից մոտ 7 կմ արևմուտք, Դեբեդ գետի աջափնյակում։


== Բնակչություն ==
Ըստ ՀՀ 2011 թ. մարդահամարի արդյունքների` Լճկաձորի մշտական բնակչությունը կազմել է 433, առկա բնակչությունը` 365 մարդ։ Բնակիչները հայեր են, որոնց նախնիների մի մասը 1828-1829 թթ.-ին գաղթել է Խոյի գավառից։
Լճկաձորի բնակչության փոփոխությունը ժամանակի ընթացքում` ստորև.


== Տնտեսություն ==
Բնակչությունը զբաղվում է անասնապահությամբ, պտղաբուծությամբ և բանջարաբուծությամբ։


== Պատմամշակութային կառույցներ ==
Լճկաձորից 3 կմ արևելքում կա XVIII դարի "Խեչի ձոր" մատուռ, 1 կմ հյուսիս-արևելքում գտնվում են մ.թ.ա. 2-րդ-1-ին հազարամյակի "Դանիելի" ամրոցը և մ.թ.ա. 1-ին հազարամյակի դամբարանադաշտը, իսկ հյուսիսարևմտյան կողմում՝ "Արքունի" ամրոցը (մ.թ.ա. 3-րդ հազարամյակ)։


== Տես նաև ==
Լճկաձորի պատմության և մշակույթի անշարժ հուշարձանների ցանկ (Տավուշի մարզ)


== Ծանոթագրություններ ==
(5014) Գորչակով

(5014) Գորչակով (անգլ.՝ Gorchakov), աստերոիդ աստերոիդների հիմնական գոտում։ Հայտնաբերվել է 1974 թվականի սեպտեմբերի 19-ին Լյուդմիլա Չեռնիխի կողմից Նաուչնիում։
Միջին հեռավորությունը Արեգակից կազմում է 3,173544 ա. մ., առավելագույնը մոտենում է 2,456 ա. մ. հեռավորության վրա և հեռանում 3,8911 ա. մ.։ Արեգակի շուրջ մեկ ամբողջական պտույտ է կատարում 2064,98 երկրային օրվա ընթացքում, իր ուղեծրով շարժվելով միջինում 0,174336 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,36° անկյուն։


== Անվանում ==
Աստերոիդն իր անվանումն 1998 թ․ ստացել է ռուս դիվանագետ և պետական գործիչ, Ռուսական կայսրության վերջին կանցլեր Ալեքսանդր Միխայլովիչ Գորչակովի (ռուս.՝ Александр Михайлович Горчаков, 1798-1883) պատվին՝ նրա ծննդյան 200-ամյակի կապակցությամբ։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5014) Գորչակով աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սլավիկ Առուշանյան

Սլավիկ Առուշանի Առուշանյան (հունվարի 1, 1949(1949-01-01), Դահրավ, Խոջալուի շրջան), Ղարաբաղյան շարժման մասնակից։


== Կենսագրություն ==
1968-1970 թվականներին ծառայել է ԽՍՀՄ ԶՈՒ-ում։ Ավարտել է Երևանի պետական համալսարանը (1978)։ 1978-1990 թվականներին աշխատել է Ասկերանի կուսշրջկոմում։ 1987 թվականի օգոստոսին ստեղծել է Ղարաբաղյան շարժման Ասկերանի նախաձեռնող խումբը, կազմակերպել Արցախը Հայաստանին վերամիավորելու հարցի քննարկումը, 1988 թվականի փետրվարի 13-ին՝ առաջին հանրահավաքը Ստեփանակերտում, 1988 թվականի փետրվարի 21-ին՝ Ասկերան ավանի ինքնապաշտպանությունը (Ասկերանի դեպքեր 1988)։ 1989-1990 թվականներին՝ Ազգային խորհրդի անդամ, 1990-1995 թվականներին՝ Ասկերանի շրջխորհպի գործկոմի նախագահի պաշտպանության հարցերով տեղակալ, բռնագադթածների և մարդասիրական օգնության բաժնի վարիչ, ինքնապաշտպանության շրջանային շտաբի անդամ։ Մասնակցել է Ասկերանի շրջանի ինքնապաշտպանական առաջին ջոկատների կազմավորման, գումարտակի նյութատեխնիկական բազայի ստեղծման և անձնակազմի հավաքագրման աշխատանքներին և Ասկերան ավանի ինքնապաշտպանական մարտերին։
ՀՀ ԳԽ (1990-1995, պաշտպանության, ներքին գործերի և Արցախի հարցերով հանձնաժողովների անդամ) և ԼՂՀ Աժ (1995-2000) պատգամավոր է։


== Պարգևներ ==
Պարգևատրվել է ԼՂՀ «Մխիթար Գոշ» շքանշանով։


== Ծանոթագրություններ ==
Երեք քույր (օպերա)

«Երեք քույր» (ռուս.՝ Три сестры, գերմ.՝ Drei Schwestern), Պետեր Էտվյոշի օպերան՝ ստեղծված Անտոն Չեխովի համանուն պիեսի հիման վրա։ Լիբրետոն հեղինակել են Էտվյոշն ու Կլաուս Հենեբերգը։ Առաջին անգամ բեմադրվել է Լիոնի օպերայում 1998 թվականին և համարվում է 20-րդ դարի վերջին մեծ օպերան։


== Լիբրետո ==
Լիբրետոն գրվել է կոմպոզիտոր Պետեր Էտվյոշի ու գերմանացի լիբրետիստ Կլաուս Հենենբերգի կողմից գերմաներեն, ապա թարգմանվել ռուսերեն։ Չեխովի պիեսի չորս գործողություները ժամանակագրական կարգով ներկայացնելու փոխարեն լիբրետոն բաժանված է երեք «հաջորդականության», որոնք պատմում են կատարվող իիրադարձությունների մասին Իրինայի, Անգրեյի ու Մաշայի տեսանկյուններից։ Պատճառահետևանքային կապերի խախտումն ու իրադարձությունների գծային զարգացումից հրաժարվելն ընդգծված են ժամացույցը խորհրդանշորեն կոտրելով (երկու հաջորդականություններում) և կրկնության կեղծ-ծիսակարգային բնույթով։


== Բեմադրություններ ==
«Երեք քույր» օպերան առաջին անգամ բեմադրվել է Ուսիո Ամագացուի կողմից Լիոնի օպերայում։ Նվագախմբի դիրիժորը եղել է Կենտ Նագանոն։ Կանանց բոլոր դերերգերը (Օլգա, Մաշա, Իրինա, Նատաշա, Անֆիսա) կատարել են տղամարդիկ, քույրերի դերերգերը՝ կոնտր տենորով։
Առաջին կատարումներ՝ Ալեն Օբան (Օլգա), Վյաչեսլավ Կագան-Պալեյ (Մաշա), Օլեգ Ռյաբեց (Իրինա), Գերի Բոյս (Նատաշա), Ալբերտ Շագիդուլին (Անդրեյ), Նիկիտա Ստորոժև (Կուլիգին), Վոյցեխ Դրաբովիչ (Վերշինին), Պիտեր Հոլ (Չեբուտիկին), Գրեգոր Դալալ (Տուզենբախ), Դենիս Սեդով (Սոլյոնի), Յան Ալոֆս (Անֆիսա), Վալերի Սերկին (Ֆեդոտիկ), Ալեքսեյ Գրիգորև (Ռոդե)։ 1999 թվականին այդ բեմադրության ձայնագրությունը թողարկվել է Deutsche Grammophon ընկերության կողմից, իսկ 2002 թվականին թողարկվել է տեսագրությունը։
«Երեք քույր» օպերան բազմիցս բեմադրվել է, այդ թվում նաև Դյուսելդորֆում, Համբուրգում, Ամստերդամում, Փարիզում, Բրյուսելում, Էդինբուրգում և Վիեննայում։


== Ծանոթագրություններ ==
Լեգենդը (ֆիլմ, 1985)

«Լեգենդ» (անգլ.՝ Legend), 1985 թվականի ֆիլմ։ Ռեժիսորը Ռիդլի Սքոթն է։ Ժանր՝ Ֆենտեզի։


== Սյուժե ==
Խավարի Տիրակալը ցանկանում է ներքաշել աշխարհը իր խավարի մեջ և Բրիկսի գլխավորությամբ երկիր է ուղարկում իր գոբլիններին, որպեսզի սպանեն բոլոր ողջ մնացած միաեղջյուրներին։
Արքայադուստր Լիլին գնում է անտառ զբոսնելու, որպեսզի հանդիպի Ջեքի հետ։ Ջեքը արքայադստերը սովորեցնում է կենդանիների լեզուն և հենց այդ օրը որոշում է ցույց տալ միաեղջյուրներին։ Նրանք հիանում էին միաեղջյուրներով, չիմանալով, որ գոբլիները հետևում էին նրանց և պատրաստվում էին հարձակման։ Լիլին, չնայած նրան, որ Ջեքը արգելել էր մոտենալ միաեղջյուրներին, մոտենում է նրանց։ Դա թույլ տվեց Բրիկսին թունավոր նետով խոցել միաեղջյուրին։ Միաեղջյուրին սպանում են և եղջյուրը կտրում։ Ջեքը ու Լիլին ոչինչ չեն նկատում և շարունակում են զբոսանքը։ Արքայադուստրը որոշում է փորձել Ջեքին և խնդրում է նրան լճից հանել իր մատանին։ Մինչ Ջեքը սուզվում էր մատանիի հետևից, գոբլինները կտրում են միաեղջյուրի եղջյուրը և անտառում ձմեռ է սկսվում, նույնիսկ լիճը ծածկվում է սառույցով։
Ջեքը արթնանում է անտառային արարածների և փերիների շրջապատում։ Նրանք մեղադրում են նրան կանոնների խախտման մեջ, նրա համար, որ նա ցույց էր տվել միաեղջյուրներին օտար մարդուն։ Նրանք որոշում են փոխել իրավիճակը և գնում են որոնումների։ Նրանք գտնում են միաեղջյուրի դիակը։ Նրանցից մեկը մնում է միաեղջյուրին հետևելու համար, իսկ մյուսները գնում են Ջեքի հետ նրա համար զենք գտնելու համար։
Խավարի տիրակալը ստանում է եղջյուրը և ուղարկում է գոբլիններին երկրորդ միաեղջյուրի հետևից։ Արքայադուստրը լսեց այդ խոսակցությունը և շտապեց դրա մասին հայտնել Տոմին, բայց արդեն շատ ուշ էր և նրան միաեղջյուրի հետ միասին գերի են վերցնում։
Խավարի Տիրակալը հավանում է Լիլի արքայադստերը, և նա առաջարկում է Լիլիին ամուսնանալ իր հետ։ Նա համաձայնվում է, բայց մի պայմանով, եթե նա իրեն միաեղջյուրին սպանել թույլատրի։ Այդ ընթացքում Ջեքը ընկերների հետ պատրաստում է լուսարտացոլիչ։ Արարողակարգի ժամանակ Լիլին եղջյուրը կտրելու փոխարեն արձակում է միաեղջյուրի կապերը, և նա փաղչում է։ Իսկ Ջեքին և իր ընկերներին հաջողվում է վռնդել Խավարի տիրակալին։


== Դերերում ==


== Ֆիլմի ստեղծողներ ==
Հատուկ Էֆեկտներ, գրիմ։ Ռոբ Բոտտին
Սցենարիստ։ Ուիլյամ Խյոբստեր
Երաժշտություն։ Ջերրի Գոլդսմիթ, «Tangerine Dream»


== Մրցանակներ ==
«Օսկար» (1987) մրցանակ:

Օսկար լավագույն դիմահարդարման և վարսահարդարման համար — Ռոբ Բոտտին և Պիտեր Ռոբբ-Քինգ (Անվանակարգ)BAFTA (1986)
Լավագույն Էֆեկտներ —Նիք Ալդեր Պիտեր Վոյսի (Առաջադրվել է)
BAFTA մրցանակ լավագույն գրիմի համար — Պիտեր Ռոբբ-Քինգ և Ռոբ Բոտտին (Առաջադրվել է)
BAFTA լավագույն զգեստների դիզաընի համար — ЧՉառլզ Նոուդ (Առաջադրվել է)Սատուռն (1987)
Սատուռն մրցանակը լավագույն գրիմի համար — Ռոբ Բոտտին (Առաջադրվել է)


== Ծանոթագրություններ ==


== Արտաքին հղումներ ==
«Լեգենդ»(անգլ.) ֆիլմը Internet Movie Database կայքում
Աստերոիդների ցանկ (11201-11300)

Աստերոիդների ցանկ (11101-11200)  • Աստերոիդների ցանկ  • Աստերոիդների ցանկ (11301-11400)
 Աստերոիդների ցանկ (11101-11200)  • Աստերոիդների ցանկ  • Աստերոիդների ցանկ (11301-11400)


== Աղբյուր ==
«Discovery Circumstances: Numbered Minor Planets (10001)-(15000)»։ www.minorplanetcenter.net
Հևսելի այգիներ

Հևսելի այգիներ (թուրքերեն՝ Hevsel Bahçeleri), 70 կիլոմետր ընդհանուր տարածք զբաղեցնող պտղատու այգիներ, որոնք գտնվում են Թուրքիայի Դիարբեքիրի մարզում։ Այգիների միջով հոսում է Տիգրիս գետը։ Այգիները գտնվում են գետի և Դիարբեքիրի ամրոցի միջև։ Ամրոցը 2015 թվականին ներառվել է ՅՈՒՆԵՍԿՕ-ի համաշխարհային ժառանգության օբյեկտների ցանկում՝ Դիարբեքիրի ամրոցի հետ միասին։ Կենտրոնական Անատոլիա այցելող զբոսաշրջիկների նախընտրելի վայրերից մեկն է համարվում։ 


== Ծանոթագրություններ ==


== Գրականություն ==
Hevsel Bahçeleri de UNESCO'ya aday // Sabah. — 2013.
UNESCO korumasındaki Hevsel Bahçeleri'ne uyuşturucu baskını // Hürriyet. — 2016.
Ալեքսանդրա ֆոն Ֆուրստենբերգ

Ալեքսանդրա ֆոն Ֆրյուստենբերգ (անգլ.՝ Alexandra von Fürstenberg հոկտեմբերի 3, 1972(1972-10-03), Նյու Յորք, Նյու Յորք, ԱՄՆ), ամերիկացի ձեռնարկատեր և կահույքի դիզայներ՝ հաստատված Լոս Անջելեսում, ամերիկացի միլիարդատեր և «DFS Group»-ի համահիմնադիր Ռոբերտ Ուորեն Միլլերի կրտսեր դուստրը։ 


== Վաղ կյանք ==
Ալեքսանդրա ֆոն Ֆուրստենբերգը ծնվել է 1972 թվականի հոկտեմբերի 3-ին բրիտանական Հոնկոնգում ամերիկացի գործարար Ռոբերտ Ուորեն Միլլերի (ծնված 1933) և նրա էկվադորցի կնոջ՝ Մարիա Կլարայի (ի ծնե Պեսանտես Բեսերա) (ծնված 1940 թվականին) ընտանիքում։ Նա ունի երկու ավագ քույրեր՝ Պիա և Մարի-Շանտալ։ Ալեքսանդրան և նրա քույրերը մեծացել են Հոնկոնգում, Փարիզում և Նյու Յորքում։ 
Նա հաճախել է Փարսոնսի դիզայնի դպրոցը և Բրաունի համալսարանը, որտեղ սովորել է զգեստների ձևավորում և արվեստի պատմություն։
1990-ականներին Նյու Յորքի բարձր հասարակությունը Ալեքսանդրային և նրա քույրերին անվանեց Միլլեր քույրեր։


== Կարիերա ==
1995 թվականին Ալեքսանդրան միացավ իր նախկին սկեսուր Դիանա ֆոն Ֆյուրստենբերգի դիզայներական թիմին։ «DVF»-ում իր տասնամյա կարիերայի ընթացքում՝ որպես կրեատիվ տնօրեն, այնուհետև որպես իմիջի տնօրեն, Ալեքսանդրան մեծ դեր ունեցավ խորհրդանշական կուլտային զգեստի վերագործարկման, ինչպես նաև ամերիկյան ապրանքանիշի կարևորման ամրապնդման գործում։
2005 թվականին Լոս Անջելես տեղափոխվելուց ի վեր Ալեքսանդրան կենտրոնացել է բացառապես տան դիզայնի վրա։ 2007 թվականին նա ստեղծեց «Alexandra Von Furstenberg, LLC» ապրանքանիշը՝ ժամանակակից ակրիլային կահույքի և տան պարագաներ ստեղծելու համար։ Սկզբում նա սկսեց նախագծել իր անձնական տան համար, իսկ հետո հասկացավ, որ իր ստեղծած դիզայներական նախագծերի համար առկա է շուկա։ 2008 թվականի մարտին նա սկսեց իր առաջին նախագծերը։


== Անձնական կյանք ==
1995 թվականի հոկտեմբերի 28-ինՆյու Յորքի Սուրբ Իգնատիուս Լոյոլայի եկեղեցում Ալեքսանդրա Միլլերն ամուսացավ արքայազն մոդելավորող Դիանա ֆոն Ֆուրստենբերգի և արքայազն Էգոն ֆոն Ֆուրստենբերգի որդու՝ Ալեքսանդր ֆոն Ֆուրստենբերգի (ծնված 1970 թվականին) հետ։ Նրանք ունեն երկու երեխա՝ արքայադուստր Տալիտա Նատաշան (ծնված 7 մայիսի 1999 թվականին) և արքայազն Տասիլո Էգոն Մաքսիմիլիանը (ծնվել է 2001 թվականին օգոստոսի 21)։ Զույգը բաժանվել է 2002 թվականին։
Նա Հունաստանի և Դանիայի եղբորորդու՝ արքայազն Կոնստանտին Ալեքսիոսի կնքամայրն է։
2015 թվականի հուլիսի 7-ին Ալեքսանդրան ամուսնացավ ճարտարապետական դիզայներ և մշակող Դաքս Միլլերի հետ։ Զույգն ամուսնացել է իրենց հարաբերությունների մեկնարկի յոթերորդ տարեդարձին։


== Արտաքին հղումներ ==
Ալեքսանդրա ֆոն Ֆրյուստենբերգը խոսում է նորաձևության մասին.


== Ծանոթագրություններ ==
Զրինսկի


== Զրինսկի ==
Զրինսկի (բոսնի. սպորտային ակումբ Զրինսկի մոստար) - բոսնիական պրոֆեսիոնալ ֆուտբոլային ակումբ ՝ համանուն համայնքի Մոստար քաղաքից։  Հիմնադրվել է 1905 թվականին։  Թիմը տնային հանդիպումներ է անցկացնում «Պոդ Ուայթ Բրեգ» մարզադաշտում մինչև 25,000 հանդիսականների ընդհանուր հզորությամբ։  Բոսնիայի և Հերցեգովինայի առաջնության ֆուտբոլի բարձրագույն խմբի Բոսնիայի Պրեմիեր լիգայի գործող անդամ։ (բոսնի. Hrvatski športski klub Zrinjski Mostar) - բոսնիական պրոֆեսիոնալ ֆուտբոլային ակումբ ՝ համանուն համայնքի Մոստար քաղաքից։  Հիմնադրվել է 1905 թվականին։  Թիմը տնային հանդիպումներ է անցկացնում «Պոդ Ուայթ Բրեգ» մարզադաշտում մինչև 25,000 հանդիսականների ընդհանուր հզորությամբ։  Բոսնիայի և Հերցեգովինայի առաջնության ֆուտբոլի բարձրագույն խմբի Բոսնիայի Պրեմիեր լիգայի գործող անդամ։


== Ակումբի մարզիչները ==
Ֆրանո Վլադիչ (1995—1996)
Վլադիմիր Սկոչայիչ (1998—1999)


== Հանդիպումների ստատիստիկան սկսած 2004թ.-ից ==


== Աղբյուրնր ==
Պաշտոնական կայք
Երկրպագուների կայք
Worldfootball էջ
Մաուերն

Մաուերն (գերմ.՝ Mauern) Կոմունա Գերմանիայում, Բավարիայում։
Ենթարկվում է Վերին Բավարիայի ղեկավարությանը։ Մտնում է Ֆրայզինգ շրջանի կազմի մեջ։ Բնակչությունը կազմում է 2780 մարդ (2010 թվականի դեկտեմբերի 31-ի տվյալներով)։ Զբաղեցնում է 24,14 կմ² տարածք։ Պաշտոնական կոդը՝ 09 1 78 142։


== Ծանոթագրություններ ==


== Արտաքին հղումներ ==
Պաշտոնական կայք Archived 2007-04-25 at the Wayback Machine.
Աստերոիդների ցանկ (267101-267200)

Աստերոիդների ցանկ (267001-267100)  • Աստերոիդների ցանկ  • Աստերոիդների ցանկ (267201-267300)
 Աստերոիդների ցանկ (267001-267100)  • Աստերոիդների ցանկ  • Աստերոիդների ցանկ (267201-267300)
Կեղծ քաղաքակրթություն (երաժշտական ֆիլմ)

Կեղծ քաղաքակրթություն (երաժշտական ֆիլմ) (բուլղար․՝ Криворазбраната цивилизация / Krivorazbranata tsivilizatsiya), 1974 թվականին Բուլղարիայի ազգային հեռուստատեսությամբ թողարկված երգիծական հեռուստատեսային երաժշտական ֆիլմ է, որը նկարահանվել է Հաչո Բոյաջիևի կողմից, դերասաններ Գեորգի Պարցալևի, Գեորգի Կալոյանչևի, Ռուժա Դելչևայի, Նիկոլա Անաստասովի, Լորա Կերանովայի և Զորկա Դիմիտրովի մասնակցությամբ։ Աշխատանքը երաժշտական հարմարեցում է, որը հիմնված է բուլղարական դրամատուրգ Դոբրի Վոյնիկովի 1871 թվականի դասական պիեսի վրա։ Երաժշտության հեղինակը Դեչո Տարալեժկովն է։
Կեղծ քաղաքակրթություն հեռուստատեսային երաժշտական ֆիլմը թողարկվել է «Հեռուստատեսության թատրոն» կոչվող հաղորդման շրջանակներում, որը հայտնի ծրագիր է և իրականացվել է բուլղարական հեռուստատեսությունում 1970-ական և 1980-ական թվականների ընթացքում։ Ժողովրդական վարվելաձևով երաժշտական ֆիլմը ժխտում է օտար ձևաչափիի վարքի և նմանակման «նորաձև» միտումները։ Ճշգրտորեն ընտրված դերասանական կազմը, որում ընդգրկված են բուլղարական առաջատար երգիծական դերասաններից ոմանք, վառ բեմանկարչությունը, ինչպես նաև անմոռանալի երաժշտությունը, այդ ստեղծագործությունը վեր են ածել բուլղարական կատարողական արվեստի դասական օրինակի։


== Դերերում ==
Գեորգի Պարցալև՝ Հաջի Կոստա, ընտանիքի ղեկավարը,
Ռուժա Դելչևա՝ Զլատա, Հաջի Կոստայի կինը,
Զորկա Դիմիտրովա՝ Անկա, Հաջի Կոստայի և Զլատայի դուստրը,
Գեորգի Կալոյանչև՝ Մարգարիդի, Անկայի երկրպագուն, պճնամոլ, օտար ձևերի նմանակող,
Նիկոլա Անաստասով՝ Դիմիտրակի, Անկայի եղբայրը,
Լորա Կերանովա՝ Ստոյնա տատիկ, ամուսնության միջնորդ,
Մարիանա Ալամանչևա՝ Մարիյկա, Անկայի ընկերը,
Իլիյա Դոբրև՝ Միտյու, Անկային սիրահարված ամաչկոտ երիտասարդ,
Վասիլ Պոպով՝ Գեորգի, Միտյուի ընկերը,
Հինդո Կասիմով՝ Պենչո, Միտյուի ընկերը,
Կոստա Կարագեորգիև՝ Ռայչո, տան տկարամիտ սպասավորը,
Եվստատի Ստրատև՝ Մայստոր Ստանյու, Միտյուսի հայրը։


== Ծանոթագրություններ ==


== Աղբյուրներ ==
«Television theatre - The Phoney Civilization»։ Bulgarian National Television պաշտոնական վեբ կայք  


== Արտաքին հղումներ ==
The Phoney Civilization at the Bulgarian National Television
The Phoney Civilization play web page